cyanic-selkie/wikianc huggingface dataset:
Jarabica poľná
Výskyt a stav na Slovensku
Na Slovensku patrí medzi stále vtáky, počas celého roka nepreletuje ďalej než do vzdialenosti 2 km. Jarabica poľná je typická pre kultúrnu krajinu. Po roku 1988 sa stala vzácnou, jej početnosť oproti roku 1973 klesla o 96,4 %. V ďalších rokoch sa jej stavy začali zvyšovať, najmä na západnom Slovensku, okrem zmeny intenzity poľnohospodárstva a klimatických podmienok, k tomu prispievalo aj intentívne vypúšťanie do prírody. V rokoch 1993 - 1995 bolo ročne vypustených 4000 až 6000 jedincov. Na Východoslovenskej nížine je veľmi zriedkavá.
Hniezdenie bolo dokázané alebo pravdepodobné na 80,2 % mapovacích kvadrátov, zimovanie na 69,50 % mapovacích kvadrátov. Vyskytuje sa od nížiny do, pozorovania existujú aj z vyšších nadmorských výšok , napríklad 5. júna 2001 boli pozorované dva jedince v Chránenom vtáčom území Volovské vrchy na vrcholovej lúke Kojšovskej holi
Odhadovaný počet hniezdiacich párov je 3 000 - 8 000, zimujúcich jedincov 7 000 - 17 000. Veľkosť populácie má výrazný pokles, viac ako o 50%. Veľkosť územia, na ktorom sa vyskytuje, vykazuje mierny pokles od 20% - 50%. Ekosozologický status v roku 1995 V - zraniteľný. V roku 1998 LR:nt, LR - menej ohrozený druh, nt - takmer ohrozený taxón. V roku 2014 EN:A2ac - silne ohrozený druh. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V - zraniteľný druh.
Peter Kristian
Peter Kristian (* 5. január 1980, Spišská Nová Ves) je slovenský hokejista.
Pôsobil v HK Spišská Nová Ves, HC Košice, HK ŠKP Poprad. Prešiel všetkými mládežníckymi reprezentáciami. Momentálne pôsobí vo svojom materskom klube HK Spišská Nová Ves. Hrá na pozícii útočníka s číslom dresu 22.
Jarabica poľná
Biotop
Jarabica poľná žije v rozmanitých suchších kultúrnych lokalitách s medzami, remízkami a na pláňach s porastom vyšších krov. Obľubujú porasty ďatelín a lucerny.
Ľudovít Oelschläger
Židovská synagóga a škola, Košice
Architekt postupne opúšťa historické predlohy na ďalších dielach s menšími nárokmi na tradičný vzhľad. Zostávajú po nich už len stopy ornamentov (interiér Kina Slovan), silne ich transformuje (napríklad plečnikovsky pretvorené nahor sa rozširujúce stĺpy s hlavicami z prehnutého plátu na budove bývalej Obchodnej a priemyselnej komory, dnes VÚB, 1930, Hlavná 112), alebo opakovane formuje okenné šambrány oblého profilu, ktoré plávajú na hladkých fasádach a odkazujú na smelú rondokubistickú dekoratívnosť (Hasičská kasáreň v Košiciach, 1927, Požiarnická 4). Z podobných profilov formuje výrazné horizontálne pásy členiace plochu fasád (priečelie spomínaného Kina Slovan).
Jarabica poľná
Hniezdenie
Koncom zimy, za mierneho počasia už vo februári, sa kŕdliky rozpadajú do párov. Tok prebieha v mesiacoch marec a apríl. Samica hniezdi na zemi vystlanej steblami, kde znesie až 22 svetložltých až hnedastých vajec. Sedí na nich len samica 23 – 25 dní, samec nesedí na znášek, zohrieva však kuriatka po vyliahnutí. O vyliahnuté jarabíčence sa starajú oba rodičia a zostávajú spolu až do jesene, kedy sa spájajú s inými.
Potrava
Jarabica poľná sa živí celoročne zelenou rastlinnou potravou, v lete a na jeseň rôznymi semenami, v zime a na jar najmä zelenými časťami rastlín, v letnom období aj hmyzom (rovnokrídlovce, dvojkrídlovce, blanokrídlovce, chrobáky a iné) , ktorý je hlavnou zložkou potravy mláďat.
El País
El País môže byť periodikum:
Annie Besantová
Annie Besantová (rodená Annie Woodová; * 1. október 1847, Londýn, Spojené kráľovstvo – † 20. september 1933, Adyar, India) bola anglická filozofka, nástupníčka vo vedení teozofickej školy po Helene Blavatskej.
Objavila a vychovala Krišnamurtiho.
Otvorenie (šach)
Otvorenie je úvodná časť šachovej partie. V ňom sa uvádzajú do hry pešiaci a figúry a zvyčajne sa určí, ako sa bude hra vyvíjať (ostrá hra, pozičné manévrovanie, a. i.). Podľa súčasného stavu teórie môže otvorenie trvať 10 – 15 ťahov, niekedy aj viac. Z otvorenia prechádza šachová partia do strednej hry, výnimočne priamo do koncovky.
Keďže biely má v šachu výhodu prvého ťahu, obvykle sa snaží z otvorenia získať iniciatívu.
Otvorené hry
Otvorené hry vznikajú, ak biely v prvom ťahu potiahne pešiakom z e2 na e4 a čierny odpovie ťahom pešiaka z e7 na e5. Až do konca 19. storočia mali otvorené hry v šachu dominantné postavenie. V súčasnosti si drží popularitu predovšetkým Španielska hra, v posledných dvadsiatich rokoch vzrástla popularita Škótskej hry a u hráčov nižšej úrovne je populárna aj Talianska hra.
Polootvorené hry
Polootvorené hry vznikajú, ak biely potiahne pešiakom z e2 na e4 a čierny odpovie iným ťahom, než pešiakom z e7 na e5. Do konca Druhej svetovej vojny bola najpopulárnejšou polootvorenou hrou Francúzska obrana. Po vojne nastal veľký rozmach polootvorených hier. Sicílska obrana sa postupne stala najpopulárnejším šachovým otvorením vôbec, veľkú obľubu si získali aj Caro-Kannova obrana a Pircova obrana.
Zatvorené hry
Zatvorené hry vznikajú, ak biely v prvom ťahu zahrá inak, ako pešiakom z e2 na e4. Dodnes je najpopulárnejšou zatvorenou hrou Dámsky gambit. V 20. rokoch 20. storočia nastal pod vplyvom predstaviteľov šachového hypermodernizmu veľký rozmach zatvorených hier. Vznikli úplne nové otvorenia, ktoré dostali súhrnný názov indické obrany.
Sainte-Consorce
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Česko-slovenské národné futsalové družstvo mužov
Medzi rokmi 1983 a 1992 odohralo spolu 20 medzištátnych stretnutí. Z toho 4 zápasy boli súťažné, keď bojovalo v Európskej kvalifikácii na MS 1992, ktoré sa mali konať v Hongkongu.
Saint-Martin-de-Mieux
Saint-Martin-de-Mieux je francúzska obec, ktorá sa nachádza v departemente Calvados, v regióne Dolná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 418 obyvateľov (2009).
SC Bern
{{Infobox hokejový tím }}
SC Bern je švajčiarsky hokejový klub, účastník najvyššej švajčiarskej súťaže v ľadovom hokeji, sídliaci v hlavnom meste Bern.
Horst Bienek
Horst Bienek (* 7. máj, 1930, Gliwice, Nemecko – † 7. december, 1990, Mníchov, Nemecko) bol nemecký spisovateľ.
Život
Bienek sa narodil 7. mája, 1930 v Gliwiciach (dnešné Poľsko). V roku 1945 bol vydaný zákaz používať nemecký jazyk v Sliezsku a tak bol nútený svoje rodisko opustiť. Presídlil sa do východnej časti Nemecka, kde bol na istý čas učený Bertoltom Brechtom. V roku 1951 bol z politických dôvodov zatknutý NKVD a odsúdený na 25 rokov nútených prác vo Vorkute (gulag). Prepustený bol vďaka amnestii v roku 1955 a následne sa presťahoval do Západného Nemecka.
Tvorba
Podľa troch z jeho kníh boli nakrútené filmy:
Splynutie
Splynutie alebo splývanie môže byť:
BMW rad 7 (E38)
Modely E38 boli v ponuke s 5-rýchlostnou automatickou alebo 5 či 6-rýchlostnou manuálnou prevodovkou. Štandardom v modeloch 730d, 740d, 740i/iL a 750i/iL bola 5-rýchlostná automatická prevodovka ZF. Európska ponuka motorov bola 725tds, 728i, 730i, 730d, 735i, 740i (4,0 and 4,4 L), 740d a 750i. V Severnej Amerike boli v ponuke s motormi 740i, 740iL a 750iL. Podstatne vzácnejší model 750iL s motorom 5,4 V12 bol vlajkovou loďou automobilky BMW s výkonom 240 kW/322 koní. Tento motor spolu s BMW 750i/iL zdieľal aj Rolls-Royce Silver Seraph. Zriedkavé európske verzie s predĺženým rázvorom boli vyrábané pod názvom „L7“. Boli k dispozícii vo variantoch 740iL (4,4 L V8) a 750iL (5,4 L V12).
Výbava radu 7 E38 obsahovala vysokotlakové ostrekovače svetlometov, automaticky nastavovacie HID xenónové svetlomety, elektrické strešné okno, audiosystém so 14 reproduktormi a štyrmi subwoofermi, rovnako ako 6-diskový CD menič, palubná satelitná navigácia (1994 – 1996 MKI so VDO Dayton-Carin systémom, 1997 – 2000 MKII navigácia založená na systéme Phillips so samostatným navigačným prijímačom Trimble, 2001 MKIII navigácia založená na systéme Phillips s interným prijímačom Trimble) a dažďový senzor. E38 nemal nikdy z výroby DVD-ROM navigačný systém (ale úprava na tento systém bola jednoduchá).
Alpina B12
Na základe modelu 750i vyvinula nemecká tuningová firma Alpina v roku 1995 model B12 s 5,7-litrovým motorom s výkonom 284 kW/386 koní. V roku 1999 vyvinula model B12 so 6-litrovým motorom a výkonom 315 kW/428 koní. Oba tieto modely majú odstránený obmedzovač rýchlosti, pričom ich maximálna rýchlosť je 280 (B12 5,7L) a /h (B12 6,0L).
Splynutie
Splynutie je v ekonómii spojenie spojenie jedného alebo viacerých podnikov tak, že všetky zaniknú a vytvoria jeden nový, ktorý preberie jeho (ich) celé imanie, alebo podobné spojenie, synonymum: fúzia, pozri splynutie (podniky)
Splývanie môže byť:
Spojenie
Spojenie (spájanie, spojovanie) môže byť:
Commercy (obec)
Commercy je francúzska obec, ktorá sa nachádza v departemente Meuse, v regióne Lotrinsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Majstrovstvá Ázie vo volejbale
Majstrovstvá Ázie vo volejbale je najvyššie ázijské a zároveň oceánske podujatie národných družstiev vo volejbale, ktoré riadi Ázijská volejbalová konfederácia (AVC). jeho história siaha do roku 1975, kedy sa v Austrálii konal prvý turnaj majstrovstiev Ázie, spoločný pre kategóriu mužov i žien. Od nasledujúcich turnajov už prebiehali majstrovstvá samostatne v obidvoch kategóriách. Od roku 1987 prebiehajú s 2-ročnou periodicitou. V ženskej kategórii dominuje družstvo 🇨🇳, v mužskej zvíťazilo najviackrát 🇯🇵.
V roku 1955 sa v Japonsku uskutočnil za účasti 6 tímov neoficiálny ázijský šampionát mužov, na ktorom zvíťazila 🇮🇳.
Účasti družstiev na majstrovstvách Ázie mužov
(do 2021)
Kaliště (okres Jihlava)
Kaliště je obec v Česku v okrese Jihlava v kraji Vysočina. 1. januára 2012 tu žilo 155 obyvateľov, z toho 73 mužov a 82 žien, pričom priemerný vek v obci bol 42,7 roka (muži 43,7 roka, ženy 41,8 roka).
Tom Hanks
Thomas Jeffrey „Tom“ Hanks (* 9. júl 1956, Concord, Kalifornia, USA) je americký herec a filmový režisér. Stvárnil niekoľko výrazných úloh v mnohých populárnych a kritikou ocenených filmoch. Je dvojnásobný držiteľ Oscara za najlepší mužský herecký výkon (Philadelphia a Forrest Gump).
Životopis
Thomas Jeffrey Hanks sa narodil v rodine južanského kuchára Amosa Mefforda Hanksa a Janet Marylyn Fragerovej, ktorá pracovala v nemocnici. Má troch súrodencov – sestru Sandru, bratov Lawrenca a Jimiho.
Jeho rodičia rozviedli, keď mal 5 rokov a on vyrastal spolu s otcom, ktorý pracoval ako kuchár, a s dvoma staršími súrodencami (bratom a sestrou). S matkou ostal len ich najmladší brat. S rodinou sa veľa sťahovali, až sa nakoniec usadili v kalifornskom Oaklande, kde Tom začal navštevovať strednú školu. Tu ho prvýkrát zlákalo herectvo a pôsobil tu ako herec v školskej produkcii.
V roku 1978 sa oženil s herečkou a producentkou Samanthou Lewes. Z manželstva, ktoré sa skončilo 19. marca 1987 rozvodom, má syna Colina a dcéru Elizabeth. Ich matka 23. marca 2002 podľahla rakovine. V roku 1988 sa oženil s herečkou Ritou Wilsonovou, ktorú stretol počas nakrúcania filmu Voluneers. Rita a Tom majú spolu dvoch synov – Chestera Marlona a Trumama Theodora.
Je prívržencom Demokratickej strany a v kampani podporoval viacerých politikov, napríklad Hillary Clintonovú, Dianne Feinsteinovú, Alla Gora alebo Johna Kerryho. Je členom Nature Conservancy a environmentálnym aktivistom. Tento svoj postoj potvrdzuje tým, že jazdí na aute na hybridný pohon. Svoj záujem o vesmír prezentuje členstvom v National Space Society. Hanksov hlas môžu počuť aj návštevníci Haysenovho planetária v newyorskom American Museum of Natural History.
V roku 2020 na internete oznámil, že spolu s jeho manželkou Ritou Willsonovou sú nakazení vírusom COVID-19.
Kariéra
thumb|left|170px|Tom Hanks vo filme [[Forrest Gump (film)|Forrest Gump]]
Počas svojho pobytu v New Yorku získal prvú malú úlohu vo filme Vie, že si sama. Neskôr sa presunul do Los Angeles, kde dostal úlohu v seriáli spoločnosti ABC, Bosom Buddies. Po prvýkrát na seba upozornil úspešnou komédiou Žblnk. O štyri roky neskôr prišiel jeho ďalší úspešný film Veľký. Za tento film získal Zlatý glóbus a po prvýkrát bol nominovaný aj na Oscara za najlepší mužský herecký výkon. Napriek tomuto úspechu sa ale Tom Hanks dostal do problémov – sám si totiž vybral neúspešné filmy. Najprv to boli Ľudia z predmestia, potom Joe verzus sopka a napokon Ohňostroj márnosti.
Do popredia sa znova dostal vďaka stvárneniu neúspešného bejzbalistu a trénera ženského bejzbalového tímu v snímke Veľké viťazstvo. Po úspešnej romantickej komédii s Meg Ryan Bezsenné noci v Seattli prišla dráma Philadelphia, kde si zahral po boku Denzela Washingtona. Za výkon umierajúceho homosexuála získal svojho prvého Oscara za najlepší mužský herecký výkon v hlavnej úlohe. Najväčší film Toma Hanksa, či režiséra Roberta Zemeckisa, je film Forrest Gump. Tom si na udeľovanie Oscarov v roku 1995 prišiel po svojho druhého Oscara za najlepší mužský herecký výkon. Film získal spolu 6 Oscarov.
V roku 2000 sa opäť spojil s režisérom Robertom Zemeckisom, aby nakrútili novodobého Stroskotanca. Za tento film bol opäť nominovaný na Oscara, no vtedy ocenenie získal film Gladiátor s Russelom Crowom v hlavnej úlohe. V roku 2001 natočil vojnový miniseriál HBO, Bratstvo neohrozených, na ktorom spolupracoval opäť s režisérom Stevenom Spielbergom, ale tentoraz obidvaja ako tvorcovia. Spielberg a Hanks vytvorili osvedčenú dvojku a vojnový žáner neskôr vystriedali rafinovanou komédiou Chyť ma, ak to dokážeš. V posledných rokoch si zahral v gangsterskom filme Cesta do pekiel.
Následne si dal od filmovania pauzu, a to až do roku 2004, keď sa objavil súčasne v troch snímkach: Päť lupičov a stará dáma, Terminál a Polárny expres. V roku 2006 si zahral vo filmovej adaptácii kritizovaného bestselleru Dana Browna Da Vinciho kód.
Pôvod
Tomov pôvod je, podľa neho, možné sledovať niekoľko storočí dozadu – má byť dokonca pokrvne spriaznený so 16. americkým prezidentom Abrahamom Lincolnom. Hanks je príbuzným Jamesa Hanksa – otca Lincolnovej matky Nancy Hanks. Tomovi prapredkovia –William Hanks a jeho žena Sarah mali synov Johna a Luka. Hanks svoj pôvod odvodzuje od Johna a prezident Lincoln od jeho brata. Priezvisko Hanks mala ako slobodná aj prvá manželka Billa Cosbyho Camille Hanks Cosby, ktorá je Tomovou vzdialenou príbuznou.
Správanie (psychológia)
Správanie je súbor všetkých objektívne pozorovateľných aktivít entity, ktorými sa uskutočňuje vzájomné pôsobenie medzi entitou a jej okolím. V psychológii je ním jedna z dimenzií psychiky, ktorá sa fyziologicky prejavuje činnosťou svalov a žliaz. Správanie je odpoveď organizmu na zmeny v jeho okolí; je to prejav prispôsobenia organizmu alebo osobnosti prítomným alebo budúcim podmienkam, nie je to len mechanická reakcia na aktuálne pôsobiaci podnet. Správanie môže byť vyvolané aj spomienkou na minulé alebo anticipáciou budúcnosti.
Čo do komplexnosti sa rozoznávajú jednoduchšie reflexy a zložitejšie celky pohybov, reakcie.
Príklady správania: hovorenie, beh, útek, červenanie sa, potenie, vegetatívne reakcie organizmu pozorovateľné iba pomocou aparatúr.
Kategórie správania: konanie (jednorazovým konaním je úkon alebo akt, dlhodobým konaním je činnosť), reč (alebo oznamovanie) a výraz (mimický a pantomimický).
Príkladom molekulárneho správanie je patelárny reflex, čiže odpoveď organizmu na podráždenie kolenného svalstva úderom neurologického kladivka. Príkladom molárneho správania sú komplexné motorické reakcie, ako napr. skok, uchopovací pohyb ruky. Molárne štruktúry správania sa spájajú do ešte väčších celkov, ktoré vytvárajú konanie, napr. útek je séria skokov, alebo dlhodobejšiu činnosť.
HC Davos
HC Davos je švajčiarsky hokejový klub, účastník najvyššej švajčiarskej súťaže v ľadovom hokeji, sídliaci v meste Davos.
Mimo zákon (film)
Mimo zákon je americko-nemecký čierno-biely nezávislý film z roku 1986 napísaný režisérom Jimom Jarmuschom, v hlavnej úlohe s Tomom Waitsom, Johnom Luriem a Robertom Benignim.
Film je o troch mužoch, ktorí sa snažia utiecť z väzenia, do ktorého sa dostali neprávom. Film sa zaoberá skôr vzťahmi medzi trestancami, ako samotným útekom. Kľúčovým prvkom filmu sú podrobné a pomalé zábery kameramana Robbyho Müllera, ktoré zachytávajú architektúru New Orleansu a Lousianského zálivu, na ktorý sa pokúšajú hlavní predstavitelia uniknúť.
Zhrnutie obsahu filmu
Traja muži, ktorí sa zo začiatku nepoznajú, sú zatknutí v New Orleans a umiestení do tej istej cely. DJ Both Zack (Waits) a pasák Jack (Lurie) boli zatknutí za trestný čin, ktorý nespáchali. Ich spoluväzeň (Benigni), taliansky turista, ktorý nerozumie veľmi po anglicky, bol odsúdený za vraždu.
Zack a Jack sa čoskoro pohádajú, príde aj na päste a nerozprávajú sa spolu. Bob potrebuje konverzáciu. Neskôr vymyslí plán úteku. Netrvá dlho a už sú všetci na úteku cez močiare väznice. Situácia prinúti Jacka a Zacka v sebe potlačiť nezhody a vyberú sa s Bobom zháňať jedlo a nocľah. Nakoniec natrafia na lesný domček, kde býva Nicoletta (Braschi). S Bobom sa okamžite zamilujú a on sa rozhodne, že tam ostane bývať s ňou. Film sa končí tým, ako sa Jack a Zack vyberú oddelenými lesnými cestami. Ale vďaka udalostiam sa z nich stali priatelia, aj keď si to nepripúšťali.
Výroba
Kameramanom bol Robby Müller, ktorý neskôr pracoval s Jarmuschom na filmoch Tajomný vlak (1989), Mŕtvy muž (1995), a Ghost Dog: Cesta samuraja (1999). Vo filme účinkuje hudobník Tom Waits, Jarmuschovi obľúbenci John Lurie a Roberto Benigni a Nicoletta Braschi, s ktorou sa vo filme zamiloval, a neskôr si ju vzal aj v skutočnom živote. Hudbu k filmu napísal John Lurie a piesne "Jockey Full of Bourbon" a "Tango Till They´re Sore" z albumu "Rain Dogs" od Toma Waitsa.
Saint-Martin-de-Sallen
Saint-Martin-de-Sallen je francúzska obec, ktorá sa nachádza v departemente Calvados, v regióne Dolná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 587 obyvateľov (2009).
Nasledujúci graf zobrazuje vývoj počtu obyvateľov v obci.
Vernier
Geografia
V mestskej časti Le Lignon stojí najvyššia budova kantónu a najdlhšia budova v Európe, ktorá je dlhá 1060 metrov. Pôvodne bola naprojektovaná a postavená pre 10-tisíc ľudí, dnes v nej býva okolo 5 500 ľudí.
Obyvateľstvo
Vernier je druhým najväčším mestom ženevského kantónu. 45 percent obyvateľov je cudzích štátnych príslušníkov. 61 % všetkých obyvateľov má zahraničný pas (47 % cudzinci plus 14 % má dvojité občianstvo). Medzi cudzincami prevládajú talianskeho a portugalského pôvodu.
Dejiny
Až do roku 1815 bol Vernier súčasťou Francúzska.
Prieskum platov
Prieskum platov – nástroj určený špecialistom pre odmeňovanie alebo manažérom, pomocou ktorého je snaha stanoviť spravodlivú a konkurencieschopnú mzdu zamestnancov spoločnosti. Výstupom je údaj o priemernej alebo mediánovej mzde na pozícii, často s prihliadnutím na región, odvetvie, veľkosť spoločnosti a pod.. Vstupné dáta sa zbierajú priamo od zamestnávateľov alebo zamestnancov.
Typy prieskumov platov podľa zdroja údajov
Snahou prevádzkovateľov prieskumu je získať čo najviac relevantných vstupných údajov. Nedá sa generalizovať, ktorý prístup je správny. Veľkým firmám môže vyhovovať ten prvý, tým menším skôr druhý.
Prieskumy platov založené na dátach od spoločnosti
Ide o tradičný prístup, kedy poradenské spoločnosti získavajú vstupné dáta pre prieskum zo strany konkrétnych firiem. Spoločnostiam je doručený rozsiahly dotazník, ktorý zhromažďuje informácie o firme a jej zamestnancoch.
Prieskumy platov založené na dátach od zamestnancov
Ak sa hovorí o zbere dát od zamestnancov, myslí sa tým hlavne internetový zber údajov. Pred rokmi sa etablovali v USA a v Západnej Európe, svoje miesto si dnes hľadajú v Strednej a Východnej Európe či v Ázii a na Blízkom Východe.
Aké dáta má prieskum platov obsahovať
Pre určenie správnej výšky platu sa nestačí orientovať len na základe všeobecných údajov na úrovni kraja či odvetvia vydávaných štatistickými úradmi krajiny. Prieskum platov sa má týkať konkrétnej pozície, ktorá je čo najlepšie definovaná.
Pri diskusiách o plate sa často komunikuje priemerná hodnota. Pritom platí, že 60-63% zamestnancov nedosahuje na priemerný plat. Je preto potrebné pracovať s inými ukazovateľmi, ktoré reprezentatívnejšie popisujú plat na pozícii. V praxi firmy pracujú s tzv. percentilmi, z ktorých najpoužívanejšími sú prvý a deviaty decil, prvý a tretí kvartil a medián.
Taktiež je dobré preveriť, čo pod pojmom „plat“ prieskum myslí. Jedná sa o hrubé alebo čisté platy? Zahŕňa uvedená hodnota aj odmeny, variabilnú zložku a iné bonusy alebo sa jedná len o základný plat? Súčasťou odmeňovania je aj poskytovanie nefinančných benefitov. Ak firma uplatňuje takúto politiku odmeňovania, mala by vyhľadať prieskumy platov, ktoré nefinančné benefity analyzujú.
Dôveryhodné sú prieskumy, ktoré otvorene hovoria o veľkosti vzorky, z ktorých sú výstupy vypočítané.
Podľa čoho si vybrať prieskum platov
Spoločnosť by mala zvážiť nasledujúce skutočnosti:
Hybná sila dejín
Hybná sila dejín je sila, ktorá spôsobuje pohyb dejín. Podľa Homéra je ňou napr. odveký rozpor medzi slobodou a nevyhnutnosťou. Herodotos tvrdil, že hybná sila dejín je závisť bohov.
Sainte-Foy-l’Argentière
Sainte-Foy-l’Argentière je francúzska obec, ktorá sa nachádza v departemente Rhône, v regióne Rhône-Alpes.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Majstrovstvá sveta v basketbale mužov 1998
Majstrovstvá sveta v basketbale mužov 1998 boli v poradí 13. Majstrovstvá sveta v basketbale mužov, ktoré organizuje Medzinárodná basketbalová federácia (FIBA). Konali sa v dvoch gréckych mestách: Atény a Pireus od 29. júla9. augusta 1998, za účasti 16 tímov. Nováčikmi turnaja boli družstvá FR Juhoslávie, Litvy a Nigérie. Titul získalo družstvo, ktoré vo finále zvíťazilo nad 🇷🇺. Rusko sa štyrikrát za sebou (predtým dvakrát ako ) dostalo do finále, ale štvrtýkrát v ňom prehralo.
Turnaj bol zároveň jedným z kvalifikačných podujatí na Letné olympijské hry 2000, ktoré sa uskutočnili v Sydney. Kvalifikoval sa na ne iba víťaz.
Kvalifikácia
náhľad|Kvalifikované tímy
Aaron Burr
Aaron Burr (* 6. február 1756, Newark, New Jersey, USA – † 14. september 1836, Port Richmond, New York, USA) bol americký právnik a politik. Bol tretím viceprezidentom USA v období od 4. marca 1801 do 4. marca 1805.
Aaron Burr bol generálnym prokurátorom štátu New York (1789 – 1791), senátorom (1791 – 1797), poslancom New Yorku (1797 – 1799). Prehral prezidentské voľby v roku 1800 (spolu s Thomasom Jeffersonom získali rovnaký počet voliteľov, rozhodnutie priniesla Snemovňa reprezentantov až po 36. hlasovaní), stal sa ale viceprezidentom v rokoch 1801 – 1805.
Jerry Lee Lewis
Jerry Lee Lewis, známy tiež pod prezývkou The Killer (Zabijak), (* 29. september 1935, Ferriday, Louisiana, USA† 28. október 2022, DeSoto County, Mississippi ) bol americký rokenrolový a country spevák, hudobný skladateľ a klavirista. Ako jeden z priekopníkov rokenrolu bol v roku 1986 uvedený do Rock and Roll Hall of Fame (rokenrolovej siene slávy) a jeho priekopnícky príspevok k žánru mu bol uznaný umiestnením do Rockabilly Hall Of Fame (Siene slávy Rockabilly). V roku 2004 ho časopis Rolling Stone zaradil na 24. miesto v rebríčku „100 najväčších umelcov všetkých čias“ (100 Greatest Artists of All Time). V roku 2003 ten istý časopis zaradil jeho box set album All Killer, No Filler: The Anthology na 242. miesto v rebríčku “500 najlepších albumov všetkých čias“ (500 greatest albums of all time).
Životopis
Lewis sa narodil v chudobnej rodine Elmoa a Mamie Lewisových v mestečku Ferriday v štáte Louisiana v USA. Na piano začal hrať už v detstve so svojimi dvoma bratancami Mickeym Gilleyom a Jimmym Swaggartom. Jeho rodičia založili svoju farmu a kúpili mu piano. Ovplyvnený hrou na klavíri svojho staršieho bratanca (Carl McVoy), počúvaním rádia a hudby z nelegálneho zábavného podniku za železnicou Haney's Big House si Lewis vytvoril vlastný štýl hudby, v ktorom miešal rhythm and blues, boogie woogie, gospel a country hudbu, rovnako ako aj nápady pianistov tzv. "country boogie" a tiež nahrávky od umelcov Moona Mullicana a Merrilla Moorea. Čoskoro už hrával profesionálne.
Jeho matka ho zapísala na Southwestern Assemblies of God University v meste Waxahachie, v štáte Texas v domnení, že jej syn bude spievať svoje piesne pre Pána.
Legenda hovorí, že Lewis, hnaný túžbou hrať svoje boogie woogie, zahral v tomto štýle pred zhromaždením v kostole aj známy hymnus “My God Is Real“. Predstavení školy ho poslali ešte v tú noc domov. Pearry Green, vtedajší študentský prezident obhajoval Jerryho talent slovami, že vraj hral len akúsi “svetovú” muziku. Na druhý deň ráno si dekan školy pozval Jerryho a Pearryho do svojej kancelárie, aby ich oboch vyhodil. Jerry však tvrdil, že Pearry by nemal byť vyhodený, pretože „On nevedel, čo som sa chystal urobiť.“ O niekoľko rokov neskôr sa Pearry spýtal Lewisa: „Ešte stále hráte pre diabla?“ Jerry mu odpovedal: „Áno, samozrejme. Ale viete, čo je na tom zvláštne? Že je to rovnaká hudba, za ktorú ma vykopli zo školy. Je to rovnaký druh hudby, ktorú hrajú v svojich kostoloch dnes. Rozdiel je, že ja viem, že hrám pre diabla a oni nie.“
Z jeho hudby sa postupne vytrácalo náboženské pozadie. Stal sa súčasťou nového štýlu – rokenrol a v roku 1954 natočil svoje prvé demo. Okolo roku 1955 sa vybral do mesta Nashville, kde hrával po kluboch a snažil sa vzbudiť záujem o seba a svoju hudbu. Ten bol prakticky nulový; dokonca mu miestni hudobní manažéri radili, aby prešiel radšej na gitaru. Lewis o niekoľko rokov neskôr spomína, ako navrhol jednému producentovi z Nashville: „Zober si svoju gitaru a vraz si ju do riti!“
O dva roky neskôr, v septembri 1956 navštívil Lewis spolu so svojím otcom Elmom maličké štúdio Sun na 706 Union Avenue v Memphise a dozvedel sa, že jeho majiteľ, objaviteľ Elvisa Presleyho, Carla Perkinsa a Johnnyho Casha Sam Phillips je na dovolenke na Floride. Mladý výtržník, rozladený dlhou cestou, na ktorú si museli s otcom zarobiť predajom 400 vajec, prehlásil, že sa nehne, dokiaľ si ho niekto nevypočuje. Vzhľadom na to, že ani jeho otec nemal práve mierumilovnú povahu, rozhodol sa Phillipsov zvukár Jack Clement, že im radšej vyjde v ústrety. Jerry Lee sa mu páčil, hoci mu zahral len country hity, pričom firma potrebovala zrovna skôr rokenrolovú náhradu za Elvisa Presleyho, ktorého prenechala veľkému vydavateľstvu RCA Victor. Lewis sa vrátil do Memphisu za dva mesiace a natočil štyri piesne, z ktorých následne Philips vybral prvý singel Crazy Arms. Nejako zvlášť sa s ním však nepresadil. Jerrymu ponúkli aj miesto štúdiového hudobníka pre Carla Perkinsa a Billa Lee Rileyho. Jeho kariéra bola na vzostupe a krátko nato nahral i svoj najväčší hit “Great Balls of Fire”. Údajne keď Elvis Presley videl a počul hrať Jerry Lee Lewisa na piáne, povedal: “Keby som vedel hrať na piano ako Jerry Lee Lewis, tak by som prestal spievať!“. V tej dobe uvádzali Lewisa ako: “Jerry Lee Lewis and his Pumping Piano.”
4. decembra 1956 si Elvis Presley prišiel do Sun Record pre výplatu. V štúdiu stretol Carla Perkinsa, ktorý práve nahrával svoju novú skladbu a za klavírom sedel Jerry Lee Lewis. Títo traja sa dohodli, že si trošku zadžemujú. Phillips spustil nahrávanie a ich „džemové zasadnutie“ zaznamenal. Dokonca zatelefonoval aj Johnnymu Cashovi, ktorý sa k nim neskôr pripojil. Tieto nahrávky, z ktorých bola skoro polovica iba gospel, sa našťastie zachovali a neskôr boli vydané na CD pod názvom Million Dollar Quartet. Nahrávky ešte obsahujú piesne od Chucka Berryho („Brown Eyed Handsome Man“), Pata Booneho („Don't Forbid Me“) a Presleyho napodobňovanie Jackie Wilsona. V roku 1957 priniesla Lewisovi celosvetovú slávu skladba “Whole Lotta Shakin' Goin' On” (ktorá bola v roku 2005 vybraná do National Recording Registry kongresovej knižnice pre trvalé uchovanie). Lewis sa v televízii ukázal prvýkrát 28. júla 1957 v The Steve Allen Show práve so svojim nezabudnuteľným hitom „Whole Lotta Shakin Goin On“.
Jerry Lee Lewis, aj keď nebol prvým pianistom v tomto štýle, bol priekopníkom tzv. „piano rocku“ a to nielen kvôli svojmu zvuku, ale hlavne pre svoj nespútaný dynamický výkon. Počas svojich vystúpení často odkopol lavičku, na ktorej sedel, a začal hrať postojačky. Svoje prsty spúšťal na klávesy z veľkej výšky, čo vytváralo dramatický akcent. Občas tiež hrával dokonca nohami či si na klavír rovno sadol. Jeho strhujúci až divý štýl možno vidieť vo filmoch High School Confidential či Jamboree. Volali ho „prvý veľký muž rokenrolu“ či „prvý veľký eklektik“. Jeho techniky si prisvojili aj iní významní predstavitelia piano rocku, napríklad Elton John, Billy Joel či Ben Folds.
Škandál
Aj keď mal Jerry Lee Lewis ešte zmluvu so Sun Record, nahrávanie ukončil. Jeho honorár 10 000 dolárov za vystúpenie sa scvrkol na 100 dolárov. Musel hrávať v anonymných malých kluboch. Mal málo priateľov, ktorým mohol v tom čase dôverovať: Kay Martin, prezident jeho fanklubu; T.L. Meade (aka Franz Douskey), niekdajší hudobník z Memphisu a priateľ Sama Phillipsa a Gary Sklar. Lewis sa po čase vrátil späť ku Sun Records. V tom čase Phillips budoval nové štúdio na 639 Madison Avenue v Memphise a opúšťal to staré, v ktorom nahrávali B. B. King, Howlin' Wolf, Elvis Presley, Carl Perkins, Johnny Cash a ďalší. Počas tohto obdobia Jerry zaznamenal len jeden hit "What'd I Say" (1961), ktorý zložil Ray Charles. Ďalšia Lewisova nahrávka bolo inštrumentálne boogie naaranžované s Glenn Miller Orchestra; volala sa "In the Mood" a Lewis ju vydal pre Sun Record pod pseudonymom “The Hawk”. Diskdžokeji však jeho štýl rozoznali a aj tento pokus o návrat zlyhal.
Kontakt so Sun Records skončil v roku 1963 a tak prestúpil ku Smash Records, kde vydal veľa rockových nahrávok. To však jeho kariére veľmi nepomohlo. Jeho popularita sa v Európe (konkrétne vo Veľkej Británii a Nemecku) oživila už po roku 1960. Živý album Live at the Star Club, Hamburg (1964), je mnohými považovaný za najlepší živý rokenrolový album vôbec. Hudobný kritik Stephen Thomas Erlewine napísal: „Live at the Star Club je neobyčajný, najčistejší, najtvrdší rokenrol…”
Koncom 60. rokov presvedčil producent z Mercury Records Jerry Kennedy Lewisa, aby sa dal na country hudbu. Keďže Jerry bral country ako jeden zo štýlov, ktoré pridával do svojej hudby, súhlasil. Tak v roku 1968 nahral svoj prvý čisto country album Another Place, Another Time. V sedemdesiatych rokoch potom nahral ešte viacero country hitov, z ktorých sa niekoľko umiestnilo aj v US Hot 100 či v iných rebríčkoch.
Sklony k drogám a osobné tragédie
O Lewisovi bolo známe, alkoholik; obľuboval večierky a nezriedka sa choval násilnícky. Pravé problémy s alkoholom a drogami sa uňho prejavili až po rozvode s Myrou v roku 1970. Ďalšia tragédia ho postihla v roku 1973, keď sa jeho 19-ročný syn Jerry Lee Lewis junior zabil pri automobilovej havárii. Ešte v roku 1960 prišiel o svojho o druhorodeného syna Stevea Allena Lewisa, ktorý sa nešťastnou náhodou utopil v bazéne. Okrem nich mal ešte dcéru Phoebe Lewisovú, ktorá je tiež speváčka a hudobníčka a Lewis jej robil niekoľko rokov manažéra.
Lewisov bujarý život v sedemdesiatich rokoch neostal bez následkov. V roku 1981 ho museli hospitalizovať v nemocnici s krvácajúcim žalúdočným vredom. Bol na tom tak zle, že mu lekári dávali nádej 50:50. Po tom čo znovu prepadol drogám sa Lewis sám rozhodol, že sa pôjde liečiť na kliniku Betty Fordovej. Bolo to v roku 1988, mesiac pred narodením jeho syna Jerry Lee Lewisa III.
Na oslavách svojich 41. narodenín Lewis nešťastnou náhodou postrelil svojho basgitaristu Butcha Owensa. Podľa vlastných slov všetci vtedy blbli, Lewis namieril svoj Magnum 357 na Butcha ale netušil, že zbraň je nabitá. Sám Butch Owens ho obraňoval, že sa snažil mieriť na prázdnu fľašu, ale guľka sa odrazila naňho.
O niekoľko týždňov neskôr, 23. novembra, sa Lewis opäť zaplietol do ďalšieho incidentu zo zbraňou. Tentoraz ho Elvis Presley pozval k sebe do Gracelandu, no nepovedal to svojej ochranke. Muži z ochranky Lewisa nespoznali a pýtali sa, čo tu chce. Navyše si všimli na palubnej doske jeho auta zbraň. Lewis im sarkasticky odpovedal, aby nemali strach, že nejde zabiť Elvisa, no ochrankár si to vysvetlil inak a zavolal políciu.
Neskoršia kariéra
V roku 1989 natočili film o jeho rokenrolových rokoch – Great Balls Of Fire, čo ho vrátilo opäť na oči verejnosti; aj vďaka tomu, že sa rozhodol znovu nahrať svoje piesne pre soundtrack k filmu. Ako námet poslúžila kniha jeho ex manželky Myry Gale Lewisovej, ktorá má rovnaký názov ako film. V snímke si zahrali: Dennis Quaid ako Lewis, Winona Ryderová ako Myra a Alec Baldwin ako Jimmy Swaggart. Film je o Jerryho včasnej kariére a vzťahu s Myrou, končí sa škandálom na konci päťdesiatich rokov.
Medializovaný pád jeho bratranca, populárneho TV kazateľa Jimmyho Swaggarta, Lewisovej rodine žiadne povzbudenie nepriniesol. Swaggart bol tiež hráč na piano, rovnako ako ďalší bratranec, country hviezda Mickey Gilley. Títo traja sa chodili spolu v mladosti pozerať do Ferridayského klubu Haney's Big House, kde vystupovali čierni bluesoví umelci.
Jeho sestra Linda Gail Lewis s ním nahrávala a určitý čas aj koncertovala. V roku 1990 Lewis napísal pieseň "It Was the Whiskey Talking, Not Me", ktorá sa objavila na soundtracku pre film Dick Tracy. Pieseň možno vo filme počuť v scéne, kde ju hrajú v rádiu.
Aj napriek osobným problémom je Lewisov hudobný talent široko uznávaný. Prezývka „The Killer“ (Zabijak/resp. Sukničkár) mu sedela hlavne pre jeho silný hlas a klavírny výkon na javisku. Roy Orbison ho označil za najlepšieho surového umelca klasického rokenrolu. V roku 1986 bol Jerry Lee Lewis v prvej skupine umelcov uvedených do rokenrolovej siene slávy (Rock and Roll Hall of Fame).
V ten istý rok sa Lewis vrátil späť do Sun Record, aby tu spolu s Royom Orbisonom, Carlom Perkinsom, Johnym Cashom a dlhoročnými obdivovateľmi Johnom Fogertym a Rickym Nelsonom nahrali album Class of '55. Mnohí kritici a fanúšikovia im však vyčítali, že ich novému MDQ chýba duch slávnych dní Sun Record.
Lewis neprestal nikdy koncertovať. Diváci, ktorí ho videli hrať tvrdia, že jeho vystúpenia sú stále vzrušujúce a osobité. 12. februára 2005 mu The Recording Academy udelila cenu za celoživotné dielo “Lifetime Achievement Award”. 26. septembra 2006 predstavili Lewisov nový album Last Man Standing, na ktorom spieva duetá s najlepšími rockovými umelcami. Album zožal pozitívne reakcie a umiestnil sa v štyroch rôznych hudobných rebríčkoch vrátane dvojtýždňového prvého miesta v Indie charts.
DVD s názvom Last Man Standing Live, ako koncertná verzia predchádzajúceho CD s množstvom hosťujúcich umelcov bolo predstavené v marci 2007. CD Last Man Standing je jeho najpredávanejší album. Je to jeho desiata zlatá nahrávka od roku 1973. V tom roku získal jeho dvojalbum The Session zlatú platňu za 250 000 predaných kópií (pretože to bol dvojalbum, pri normálnych albumoch sa musí predať aspoň 500 000 kópií - tieto údaje platia pre U.S.A.). Last Man Standing má viac zvukových stôp ako The Session a predalo sa z neho už viac ako 500 000 kópií a to celosvetovo.
5. novembra 2007 si rokenrolová sieň slávy a univerzita v Clevelande v štáte Ohio poctili Jerry Lee Lewisa 6 dní trvajúcou konferenciou, ktorá zahŕňala rôzne prednášky, premietanie klipov, filmov a pod. Konferencia mala názov 'The Life And Music of Jerry Lee Lewis' (Život a hudba Jerry Lee Lewisa). Stal sa tak prvým žijúcim umelcom, ktorý bol takto poctený. Toto všetko vyvrcholilo 10. novembra koncertom Jerry Lee Lewisa, ktorý uvádzal Kris Kristofferson, ktorý je aj autorom niekoľkých jeho country hitov. Lewis prijal dar od American Music Masters Award, ktorí na záver predviedli ukážku z 'Somewhere Over The Rainbow'.
Jerry Lee Lewis neskôr žil na svojom ranči v Nesbite, Mississippi so svojou rodinou.
Humience
Humience je nevýrazný hôľnatý vrch v centrálnej časti Lúčanskej Malej Fatry. Leží približne západne od Martina.
Opis
Vrch je súčasťou bočnej, na juhovýchod z Vidlice vybiehajúcej rázsochy a tvorí jej južné zakončenie. Tvorí nevýrazný pahorok a od severne situovanej Podkovy prakticky nie je výraznejšie oddelený žiadnym sedlom. Západné aj južné svahy klesajú do doliny potoka Bystrička, východné sa zvažujú do doliny Príslopského potoka. Celý masív odvodňuje riečka Bystrička, ktorá je ľavostranným prítokom Turca. Svahy pokrýva zväčša ihličnatý les, samotný vrchol je hôľnatý a poskytuje ďaleké výhľady.
Výhľady
Vďaka nadmorskej výške a lúčnatému vrcholu ponúka pekné výhľady najmä na Turiec a Veľkú Fatru. Severný smer obmedzujú vyššie susedné vrcholy, dobre pozorovateľné za priaznivého počasia sú Krivánska Fatra, masív Veľkého Choča, Západné Tatry, Vtáčnik i vrch Strážov.
EV Zug
EV Zug (celým nátvom Eissportverein Zug) je švajčiarsky hokejový klub, účastník najvyššej švajčiarskej súťaže sídliaci v meste Zug (mesto) v rovnomennom kantóne. Bol založený v roku 1967 po presune Baarer SC z Baaru do Zugu. Zug sa stal prvýkrát švajčiarskym majstrom v sezóne 1997/98.
Kamenice (okres Jihlava)
Kamenice je obec v Česku v okrese Jihlava v kraji Vysočina. 1. januára 2012 tu žilo 1 906 obyvateľov, z toho 979 mužov a 927 žien, pričom priemerný vek v obci bol 39,4 roka (muži 37,6 roka, ženy 41,4 roka).
Michaelisova konštanta
thumb|Závislosť rýchlosti enzýmovej reakice (V) od koncentrácie substrátu ([S]). Michaelisova konstanta alebo Michaelisova koncentrace je základní konstantou používanou pri opise kinetiky enzýmovej reakcie. Pomenovaná je podľa nemeckého biochemika Leonora Michaelisa. Označuje sa KM.
Michaelisova konštanta je definovaná ako taká koncentrácia substrátu, pri ktorej rýchlosť enzýmovej reakcie dosahuje práve polovicu maximálnej rýchlosti: Vyjadruje sa v jednotkách koncentrácie. Je jedným z členov Michaelisovej–Mentenovej rovnice Je v podstate mierou afinity medzi enzýmom a substrátom a je disociačnou konštantou pre komplex enzým–substrát (ES):
Hodnota konštanty je v daných podmienkach (pH, teplota, a pod.) typická pre každú dvojicu enzým – substrát. Vypovedá o kinetických vlastnostiach daného enzýmu:
Výrokové spojenie
Výrokové spojenie je logická forma odrážajúca existenciu určitého vzťahu medzi určitými faktami. Výrokové spojenie je (zloženým) výrokom majúcim nejakú pravdivostnú hodnotu. Jeho jazykovou formou v prirodzených jazykoch je najčastejšie zložená veta, skladajúca sa z dvoch oznamovacích viet spojených jednou alebo viacerými spojkami.
Consenvoye
Consenvoye je francúzska obec, ktorá sa nachádza v departemente Meuse, v regióne Lotrinsko.
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Filip Kuba
Filip Kuba (* 29. december 1976, Ostrava) je bývalý český reprezentant v ľadovom hokeji.
Klubový hokej
Filip Kuba je obranca. Je 188 cm vysoký a váži 91 kg (údaj z roku 2006). Najvyššiu hokejovú súťaž začal hrať v sezóne 1994/95 v drese HC Vitkovice v českej hokejovej extralige. V roku 1995 si ho vybral tím Florida Panthers v 8. kole úvodného draftu NHL ako 192. v celkovom poradí. V sezóne 1996/97 odišiel do zámoria. Prvé dve sezóny odohral v nižšej profesionálnej súťaži AHL najskôr za Carolina Monarchs a neskôr za New Haven Beast. V sezóne 1998/99 sa dostal v drese Floridy prvýkrát na ľad NHL, odohral tam však iba 5 zápasov a v nasledujúcej sezóne 13 zápasov. V sezóne 2000/01 prestúpil do novozaloženého klubu Minnesota Wild. Stal sa stabilným hráčom Minnesoty a hrával za tento klub s číslom 17. Na sezónu 2005/06 mal uzavretú zmluvu na 1,691 mil. dolárov. 1. júla 2006 podpísal ako voľný agent zmluvu s klubom Tampa Bay Lightning. V lete 2008 ho Tampa aj s Alexadrom Picardom vymenila do Ottawy Senators za Andreja Meszároša.
Reprezentácia
Filip Kuba získal s reprezentáciou Česka bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 17.
Zimné olympijské hry 2006
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.
Libertarianizmus
Libertarianizmus (, odvodené od ) je označenie skupiny politických ideológií, ktoré nadväzujúc na klasický liberalizmus zdôrazňujú individualizmus odrážajúci sa v osobnej i ekonomickej slobode. Prívrženec libertarianizmu sa označuje ako libertarián.
Libertariánov spája skepticizmus voči autorite a štátnej moci, zvyknú sa však rozchádzať v otázkach odporu voči existujúcim politickým a hospodárskym systémom. Rôzne školy libertariánskeho myslenia ponúkajú množstvo názorov na legitímne funkcie štátnej a súkromnej moci, ktoré často vyžadujú obmedzenie alebo zrušenie donucovacích sociálnych inštitúcií.
Niektorí libertariáni sa zasadzujú za laissez-faire kapitalizmus a silnú ochranu majetkových práv (napríklad v oblasti pozemkov, infraštruktúry a prírodných zdrojov). Iní, predovšetkým libertariánski socialisti, sa snažia kapitalizmus a súkromné vlastníctvo výrobných prostriedkov zrušiť v prospech ich spoločného alebo družstevného vlastníctva a riadenia, pričom súkromné vlastníctvo považujú za prekážku slobody. Ďalšie rozdelenie existuje medzi minarchistami a anarchistami. Kým minarchisti si myslia, že je potrebná minimálna centralizovaná vláda, anarchisti a anarchokapitalisti navrhujú úplné odstránenie štátu.
Pôvod a vývoj
náhľad|vpravo|Stretnutie Montpelerinskej spoločnosti v roku 1947 (vľavo Trygve J. B. Hoff, uprostred Ludwig von Mises) Termín libertarianizmus bol prvýkrát preukázateľne použitý anglickým historikom a politickým komentátorom Williamom Belshamom v roku 1789 v eseji O slobode a nevyhnutnosti, ako antonymum k determinizmu.
Slovo "libertarián" pôvodne označovalo obhajcu slobody (anglicky liberty, francúsky liberté), a to najmä v politickej a sociálnej oblasti. V priebehu druhej polovice 19. storočia začalo byť asociované s anarchizmom. Prvýkrát ho v tomto zmysle použil francúzsky libertariánsky komunista Joseph Déjacque v liste mutualistovi Pierre-Joseph Proudhonovi z roku 1857. Déjacque neskôr tento termín použil aj pre svoju anarchistickú publikáciu Le Libertaire: Journal du Mouvement Social, ktorá bola vydávaná v New Yorku od 9. júna 1858 do 4. februára 1861. V polovici deväťdesiatych rokov 20. storočia začal Sébastien Faure publikovať novú Le Libertaire, zatiaľ čo Tretia francúzska republika uzákonila tzv. lois scélérates ("zločinné zákony"), ktoré zakázali anarchistické publikácie vo Francúzsku. Libertariánstvo sa odvtedy opakovane využívalo ako synonymum pre anarchizmus.
V 30. rokoch 20. storočia mnoho stúpencov Rooseveltovej politiky Nového údelu z radov amerických intelektuálov sami seba pokladali za liberálov, avšak nimi presadzované budovanie štátu blahobytu a zvyšovanie štátnych výdavkov na podporu opatrení namierených proti dôsledkom veľkej hospodárskej krízy bolo v protiklade s pôvodným liberalizmom. Termín liberál sa v priebehu 30. a 40. rokov zaužíval na pomenovanie stúpenca politiky Demokratickej strany, ktorého najbližším ekvivalentom v európskom kontexte je označenie sociálny demokrat.
Ako synonymum klasického liberalizmu bol pojem libertarianizmus po prvý raz použitý v máji 1955 spisovateľom Deanom Russellom, ktorý bol kolega amerického ekonóma a publicistu Leonarda Reada a sám klasický liberál. Následne začalo aj mnoho iných klasických liberálov označovať samých seba za libertariánov. Akademické označenie klasický liberalizmus odmietali používať, pretože sa domnievali, že to nie je vhodný pojem pre ich de facto modernú a pokrokovú politiku a taktiež nechceli byť asociovaní s liberalizmom Nového údelu, ktorý si spájali s vládnym vlastníctvom majetku a vládnou kontrolou nad osobami. Osobnosťou najviac zodpovednou za popularizáciu slova libertarianizmus bol Murray Rothbard, ktorý začal publikovať libertariánske práce v 60. rokoch. V priebehu nasledujúcich dvoch desaťročí sa pojem aj vďaka vplyvu Leonarda Reada uplatnil v praxi a v roku 1972 vznikla Libertariánska strana. Niektorí zástancovia klasického liberalizmu sa ale s týmto pomenovaním nestotožnili, napr. Friedrich August von Hayek sa naďalej označoval za liberála alebo Ayn Rand, ktorá sa pokladala za radikálnu prokapitalistku.
Filozofia
Je sporné, či pravicový, ľavicový a socialistický libertarianizmus predstavujú úplne odlišné ideológie a nielen variácie jednej a tej istej témy. Všetci libertariáni začínajú od koncepcie osobnej autonómie, z ktorej odvodzujú argumenty v prospech občianskych slobôd a redukcie alebo eliminácie štátu.
Pravicový libertarianizmus sa vyvinul v Spojených štátoch v polovici 20. storočia a je najpopulárnejšou koncepciou libertarianizmu v tomto regióne. Táto odnož libertarianizmu sa bežne označuje ako pokračovanie alebo radikalizácia klasického liberalizmu. Praví libertariáni si vážia sociálne inštitúcie, ktoré presadzujú podmienky kapitalizmu a odmietajú inštitúcie, ktoré fungujú v opozícii voči týmto inštitúciám. Anarchokapitalisti sa snažia o úplné odstránenie štátu v prospech súkromne financovaných bezpečnostných služieb, zatiaľ čo minarchisti obraňujú "nočné strážne štáty", ktoré udržiavajú len tie funkcie vlády, ktoré sú potrebné na udržanie podmienok kapitalizmu.